Diari Oficial de la Generalitat Valenciana


Sumari del DOGV 9620, del 19-06-2023 (2023/6525)

RESOLUCIÓ de 17 de maig de 2023, de la Conselleria d'Hisenda i Model Econòmic, per la qual s'accepta la cessió, mitjançant concessió administrativa, acordada mitjançant Decret núm. 240/2021, de l'Ajuntament de l'Alcúdia, que permet l'ocupació de domini públic mitjançant adjudicació directa i gratuïta d'una part de la parcel·la on se situa l'Àgora Jove (c/ Ismael Tomás Alacreu), per al desplegament de la Xarxa de Comunicacions Mòbils Digitals d'Emergència i Seguretat de la Comunitat Valenciana (COMDES).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6525


Data del document
:   17-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de maig de 2023, de la Conselleria d'Hisenda i Model Econòmic, per la qual s'accepta la cessió, mitjançant concessió administrativa, acordada mitjançant Decret núm. 240/2021, de l'Ajuntament de l'Alcúdia, que permet l'ocupació de domini públic mitjançant adjudicació directa i gratuïta d'una part de la parcel·la on se situa l'Àgora Jove (c/ Ismael Tomás Alacreu), per al desplegament de la Xarxa de Comunicacions Mòbils Digitals d'Emergència i Seguretat de la Comunitat Valenciana (COMDES). [2023/6525]  
Amb data 29 de setembre de 2021, té entrada en aquesta Direcció General del Sector Públic i Patrimoni la proposta de la Direcció General de Tecnologies de la Informació i les Comunicacions d'acceptació de l'adjudicació directa de concessió administrativa realitzada per l'Ajuntament de l'Alcúdia per a l'ocupació de domini públic per a la instal·lació d'una nova estació base de la xarxa COMDES per a esmenar deficiències de cobertura de la xarxa en aquest municipi.  
  
En aquesta proposta es detalla que l'Ajuntament de l'Alcúdia, per Decret núm. 240/2021, de 10 de febrer, dictat pel regidor delegat, va autoritzar l'ocupació de domini públic a la Generalitat, mitjançant adjudicació directa de concessió administrativa, sense contraprestació econòmica per a un terme de 75 anys i sense perjudici de la necessària i prèvia llicència d'obres o declaració responsable que corresponga.  
Aquesta ocupació té per objecte el desplegament d'una nova estació base de la Xarxa de Comunicacions Mòbils Digitals d'Emergència i Seguretat de la Comunitat Valenciana (Xarxa COMDES) consistent en la nova instal·lació de telecomunicacions en la part alta d'una torre troncocònica ja existent de 30 metres d'alçada i la ubicació d'una caseta d'equips de 10 m².  
Amb data 25 de novembre de 2021, es requereix la Direcció de Tecnologies de la Informació i les Comunicacions perquè s'aporten les coordenades de georeferenciació, així com les dades registrals de l'immoble, requeriment que es contesta amb data 11 de març de 2022, i s'aporta informe tècnic amb aquestes coordenades, així com certificat de l'Ajuntament sobre les dades registrals.  
Es va acordar l'inici del procediment tendent a resoldre la cessió d'ús a favor de la Generalitat amb data 28 de març de 2022.  
Amb data 26 de maig de 2022, es presenta davant aquesta direcció general per part de la Direcció General de Tecnologies de la Informació i les Comunicacions, plec de clàusules administratives particulars de l'Ajuntament de l'Alcúdia i, mitjançant escrit de 20 de juny de 2022, document de formalització de la concessió subscrit per l'alcalde de l'Ajuntament de l'Alcúdia.  
Aquesta Direcció General del Sector Públic i Patrimoni, sobre la base del citat document de formalització, amb data 4 de juliol de 2022, va requerir la Direcció General de Tecnologies de la Informació i les Comunicacions perquè incloguera en aquest les dades registrals de l'immoble per a poder així instar la seua inscripció en el registre i l'alta en l'Inventari General de Béns i Drets de la Generalitat.  
El 14 de febrer de 2023, la Direcció General de Tecnologies de la Informació i les Comunicacions aporta el document de formalització de la concessió emés per l'Ajuntament de l'Alcúdia incloent aquestes dades registrals.  
La forma d'adjudicació de la concessió serà l'adjudicació directa, segons el que disposen els articles 93 i 137 de la Llei 33/2003, de patrimoni de les administracions públiques (en relació amb l'article 9 de la Llei 9/2017, de 8 de novembre, de contractes del sector públic), en tractar-se d'un servei públic d'interés general i resultar ser la beneficiària una altra administració pública (Generalitat Valenciana, Direcció General de Tecnologies de la Informació i les Comunicacions). Per tant, es podria fer la formalització en document administratiu a través d'un contracte privat, exclòs de la normativa contractual administrativa.  
Tanmateix, i en nom del principi d'economia procedimental, cal traslladar el seu contingut a la resolució d'acceptació per aquesta administració, la qual recollirà, per tant, com a part integrant d'aquesta les clàusules administratives corresponents a la concessió que ens ocupa.  
  
Les coordenades de la ubicació del centre són:  
• Latitud: 39° 12 17.3 N  
• Longitud: 00° 30 14.0 O  
• Cota de terreny: 39 metres.  
I els vèrtexs que delimiten el recinte de 10 m² dins de la parcel·la tenen les següents coordenades (UTM ETRS89 Fus 30):  
1: 952668.743, 1540680.274  
2: 796145.474, 5856033.658  
3: 643120.138, 0117503.588  
4: 920010.517, 4120956.412  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1, que: «la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat» i en el punt 2 indica que: «la competència per a l'acceptació correspon al titular de la conselleria competent en matèria de patrimoni.»  
L'article 27.2.c de l'esmentada Llei 14/2003, de 10 d'abril, de patrimoni de la Generalitat, disposa que: «l'adquisició de béns i drets en virtut de transferència o cessió administrativa comporta implícitament l'afectació de béns i drets a l'ús general o al servei públic». Per consegüent, una vegada perfeccionada la cessió i acceptació, l'immoble queda automàticament destinat al servei públic per al qual ha sigut cedit.  
  
En conseqüència, d'acord amb els citats articles de la Llei 14/2003, de 10 d'abril, de patrimoni de la Generalitat, i de la Llei 33/2003, de 3 de novembre, de patrimoni de les administracions públiques, i fent ús de les atribucions conferides per la legislació vigent, resolc:  
  
  
Primer  
Acceptar la cessió, mitjançant concessió administrativa aprovada mitjançant Decret núm. 240/2021 de l'Ajuntament de l'Álcudia, que permet l'ocupació de domini públic mitjançant adjudicació directa i gratuïta per un termini de 75 anys de part de la parcel·la on se situa l'Àgora Jove (c/ Ismael Tomás Alacreu), per al desplegament de la Xarxa de Comunicacions Mòbils d'Emergència i Seguretat de la Comunitat Valenciana (COMDES).  
  
Segon  
El citat Decret núm. 240/2021 aprova el projecte tècnic d'instal·lació de centres TBS en l'edifici Àgora Jove de l'Alcúdia per a la implantació d'un nou sistema radiant per a la instal·lació de la Xarxa de Comunicacions Mòbils Digitals d'Emergències i Seguretat de la Comunitat Valenciana (COMDES) amb la finalitat de millorar les telecomunicacions.  
Per tant, la concessió permet, segons el projecte tècnic, la utilització de la part alta de la torre troncocònica de 30 metres d'alçada, de telecomunicacions i parallamps en el límit, situada a l'interior de la parcel·la. El nou sistema radiant a instal·lar estarà format per dues antenes panell i 2 paràboles, això com l'ocupació d'una zona lliure existent al costat d'aquesta torre per a situar la caseta d'equips de 10 m² (caseta prefabricada de formigó de dimensions interiors de 430e427e712tn) en la qual s'instal·larà a l'interior un CGBT, un armariet TBS i un equip de força (-\*48Vcc). Aquesta ocupació no suposa una parcel·lació de terrenys i queda identificada en els plànols que s'adjunten a la present resolució com a annex, que formen part del projecte aprovat mitjançant Decret municipal núm. 240/2021.  
  
Tercer  
L'immoble està localitzat al carrer Ismael Tomás Alacreu de l'Alcúdia i consta inscrit en el registre de la propietat en el tom 2144 llibre, 256 foli 19147, Inscripció 1a amb una superfície de parcel·la de 2545 m² i amb referència cadastral núm. 6629003NH8120Z7347JT.  
  
  
Quart  
La cessió realitzada per l'Ajuntament de l'Alcúdia queda subordinada a les següents condicions del plec de clàusules administratives particulars (associat a l'expedient núm.: G.1.1/2020/55), les quals són íntegrament acceptades per aquesta administració:  
1) Objecte de la concessió. S'autoritza l'ús privatiu de domini públic a la Generalitat Valenciana, per al desplegament de la Xarxa de Comunicacions Mòbils Digitals d'Emergència i Seguretat de la Comunitat Valenciana (COMDES).  
2) Mitjà per a la concessió. S'autoritza l'ús privatiu de domini públic a la Generalitat Valenciana mitjançant adjudicació directa de concessió administrativa.  
3) Publicació concessió administrativa. La resolució mitjançant la qual s'accepta la cessió d'ús a favor de la Generalitat haurà de ser publicada en el Butlletí Oficial de la Província de València, així com notificar als interessats els efectes dels recursos oportuns.  
4) Preu (cànon) d'adjudicació. S'estableix l'adjudicació directa de concessió administrativa sense contraprestació econòmica a la Generalitat.  
5) Període de la concessió. S'estableix l'adjudicació directa de concessió administrativa sense contraprestació econòmica a la Generalitat per un període de 75 anys, incloses les possibles pròrrogues.  
6) Obres o instal·lacions: les obres o instal·lacions necessàries es realitzaran pel concessionari i a càrrec seu.  
7) Deures i drets del concessionari:  
a) Dret a usar de manera privativa, limitativa i excloent la porció del domini públic objecte de la concessió.  
b) Obtindre les prèvies llicències i autoritzacions pertinents per a l'exercici de l'activitat.  
c) Gestionar i explotar l'activitat.  
d) Obligació de mantindre en bon estat la porció del domini públic utilitzat i les obres que es construïsquen.  
e) Obligació d'abandonar i deixar lliures a la disposició de l'entitat local, dins del terme fixat, els béns objecte de la utilització, reconeixent la potestat d'aquella per a acordar i executar per sí el llançament.  
  
8) Facultats de la corporació:  
a) Deixar sense efecte la concessió abans del venciment del termini si ho justifiquen circumstàncies sobrevingudes d'interés públic amb rescabalament dels danys que, si escau, procediren.  
b) Inspeccionar en qualsevol moment els béns objecte de concessió, les instal·lacions i les construccions.  
9) Reversió: En finalitzar el termini de la concessió, revertiran a la corporació els béns objecte de concessió, i la Generalitat haurà de deixar-los en un estat de conservació i funcionament adequats.  
10) Extinció de la concessió: la concessió atorgada s'extingeix per:  
  
a) venciment del termini  
b) desaparició del bé  
c) desafecció del bé  
d) renúncia del concessionari  
e) rescat  
f) resolució judicial  
11) Formalització de la concessió: la formalització de la concessió es produeix amb la resolució d'acceptació d'aquesta administració.  
12) Despeses exigibles a l'adjudicatari: L'adjudicatari haurà d'abonar les despeses corresponents al pressupost de les obres que en el seu cas hagueren de realitzar-se, així com els honoraris de redacció del projecte.  
13) Unitat tramitadora: segons el que es disposa en l'article 62.1 de la llei 9/2017, de 7 de novembre, de contractes del sector públic, la unitat/servei encarregada de la tramitació i seguiment de l'expedient serà la secretaria de l'ajuntament de l'alcúdia.  
  
Sisé  
La present concessió realitzada per l'Ajuntament de l'Alcúdia sobre part del immoble de referència, s'haurà d'incorporar a l'Inventari General de Béns i Drets de la Generalitat en concepte de bé de domini públic afecte al servei públic, dependent de la Generalitat, a la qual correspon les competències demanials sobre aquest, inclosa la seua administració, defensa i conservació.  
  
Seté  
Respecte del document de formalització de la concessió administrativa, ja subscrit per l'alcalde de l'Ajuntament de l'Alcúdia el 8 de febrer de 2023, es considera innecessària la seua subscripció per la Generalitat, atés que en l'expedient consta la cessió per part de l'Ajuntament i l'acceptació de la Generalitat mitjançant la present resolució. No obstant això, si es considera necessari per part de l'Ajuntament, cabrà la seua subscripció per la Direcció General de Tecnologies de la Informació i les Comunicacions.  
  
Huité  
Notificar la present resolució a l'Ajuntament de l'Alcúdia i a la Direcció General de Tecnologies de la Informació i Telecomunicacions i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
València, 17 de maig de 2023.- El director general del Sector Públic i Patrimoni (p. d. del conseller d'Hisenda i Model Econòmic, article 15.1.k Resolució de 8 de juny de 2022, DOGV núm. 9360 de 13.06.2022): Antoni Such Botella.